GCAP ผนึก”ทรัพย์ทวี เอ็นจิเนียริ่ง” หนุนปล่อยสินเชื่อเช่าซื้อรถตักล้อยาง
GCAP จับมือ บริษัท ทรัพย์ทวี เอ็นจิเนียริ่ง จำกัด ในพิธีลงนามบันทึกความเข้าใจโครงการสินเชื่อเช่าซื้อรถตักล้อยาง ซึ่งเป็นการเปิดโอกาสให้ผู้ที่สนใจสามารถเช่าซื้อรถตักล้อยางผ่านการใช้สินเชื่อของ GCAP เพื่อนำไปใช้ในการประกอบกิจการได้
20 มิ.ย. 2559


นายสันติ หอกิตติกุล (ที่ 2 จากซ้าย) กรรมการผู้จัดการ บริษัท จี แคปปิตอล จำกัด (มหาชน) หรือ GCAP ถ่ายภาพเป็นที่ระลึกร่วมกับนายเกรียงศักดิ์  อัศวรัตน์ (ที่ 2 จากขวา) กรรมการ และนายนพดล  เหล่าดำรงกุล (ขวา) ผู้บริหารของ บริษัท ทรัพย์ทวี  เอ็นจิเนียริ่ง จำกัด ผู้นำเข้าและจำหน่ายรถตักล้อยาง  ยี่ห้อ “แชมป์” ในพิธีลงนามบันทึกความเข้าใจโครงการสินเชื่อเช่าซื้อรถตักล้อยางที่ผ่านมา โดยรถตักล้อยางดังกล่าวเป็นเครื่องจักรที่ใช้ในการขนถ่าย/ขนย้ายวัสดุสำหรับ กิจการต่าง ๆ เช่น กิจการรับซื้อพืชไร่ กิจการค้าขายวัสดุก่อสร้าง เป็นต้น ซึ่งจะเป็นการเปิดโอกาสให้ผู้ที่สนใจสามารถเช่าซื้อรถตักล้อยางผ่านการใช้ สินเชื่อของ GCAP เพื่อนำไปใช้ในการประกอบกิจการได้